Φαρμακολογική αξιολόγηση νέων σεσκιτερπενικών ενώσεων σε κυτταροκαλλιέργειες
Creators: name: Πουλή, Μυρσίνη Αντωνίου
Publisher: name: Aristotle University of Thessaloniki
Year: 2024
Subjects: Φυσικά προϊόντα
Σεσκιτερπένια
Αντικαρκινική δράση
Natural products
Sesquiterpenes
Anticancer activity

description: Τα σεσκιτερπένια είναι φυσικά προϊόντα με ποικιλία βιολογικών δράσεων, συμπεριλαμβανομένων αντιμικροβιακών, αντιφλεγμονωδών και αντικαρκινικών ιδιοτήτων. Σκοπός της μελέτης είναι η διερεύνηση της κυτταροτοξικότητας και της αντιπολλαπλασιαστικής δράσης νεών σεσκιτερπενικών ενώσεων για την καταπολέμηση του καρκίνου. Στο πλαίσιο αυτό, σχεδιάστηκαν πέντε συνθετικά παράγωγα σεσκιτερπενικών λακτονών, με σκοπό να μελετηθούν φαρμακολογικά ως προς την αντικαρκινική τους δράση. Για την επίτευξη αυτού του σκοπού, πραγματοποιήθηκε in vitro φαρμακολογική αξιολόγηση των ενώσεων στην καρκινική κυτταρική σειρά HSC-3. Οι ενώσεις δοκιμάστηκαν για την κυτταροτοξικότητα τους σε διαφορετικές συγκεντρώσεις. Για την ένωση με τα καλύτερα φαρμακολογικά αποτελέσματα, μελετήθηκε ο κυτταρικός πολλαπλασιασμός και το ποσοστό κυτταρικού θανάτου και στη συνέχεια πραγματοποιήθηκαν πειράματα διερεύνησης του μηχανισμού δράσης της ένωσης σε μοριακό επίπεδο. Οι μελέτες αυτές αφορούσαν τον έλεγχο της έκφρασης γονιδίων που σχετίζονται με τον κυτταρικό κύκλο και την απόπτωση. Αυτά τα αποτελέσματα έδωσαν μια σαφή απάντηση για την μείωση του πολλαπλασιασμού των κυττάρων. Συμπερασματικά, τα ευρήματα της μελέτης αυτής συνδυαστικά με άλλες μελέτες υποδεικνύουν ότι οι σεσκιτερπένικές λακτόνες έχουν ερευνητικό ενδιαφέρον για την ανάπτυξη νέων αντικαρκινικών φαρμάκων. Ωστόσο, απαιτείται περεταίρω έρευνα για την κατανόηση των μηχανισμών δράσης τους και την φαρμακολογική εκμετάλλευση της συγκεκριμένης χημικής ομάδας. Επίσης, πρέπει να μελετηθεί η εκλεκτική καταστροφή των καρκινικών κυττάρων, χωρίς να επηρεάζονται τα φυσιολογικά κύτταρα. Η ολοκλήρωση των προσπαθειών αυτών για την κατανόηση και ανάπτυξη νέων σεσκιτερπενίων, αναμένεται να οδηγήσει σε ασφαλέστερα συμπεράσματα για αυτές τις χημικές δομές για περαιτέρω κλινική μελέτη.
description: Sesquiterpenes are natural products with a variety of biological actions, including antimicrobial, anti-inflammatory and anti-cancer properties. The aim of this study is to investigate the cytotoxicity and antiproliferative activity of novel sesquiterpene compounds for cancer. In this context, five synthetic derivatives of sesquiterpene lactones were designed to be studied pharmacologically for their anticancer activity. To achieve this goal, an in vitro pharmacological evaluation of the compounds in the HSC-3 cancer cell line was performed. The compounds were tested for their cytotoxicity at different concentrations. For the compound with the best pharmacological results, cell proliferation and cell death rate were studied and then experiments were performed to investigate the mechanism of action of the compound at the molecular level. These studies concerned the control of the expression of genes related to the cell cycle and apoptosis. These results provided a clear answer to the reduction of cell proliferation. In conclusion, the findings of this study combined with other studies suggest that sesquiterpene lactones are of research interest for the development of new anti-cancer drugs. However, further research is needed to understand their mechanisms of action and pharmacological exploitation of this chemical group. The selective destruction of cancer cells without affecting normal cells also needs to be studied. The completion of these efforts to understand and develop new sesquiterpenes is expected to lead to safer conclusions about these chemical structures for further clinical study.